Diari Oficial de la Generalitat Valenciana


Sumari del DOGV 8523, del 05-04-2019 (2019/3400)

RESOLUCIÓ de 27 de març de 2019, de la Conselleria d'Educació, Investigació, Cultura i Esport, del recurs de reposició interposat pel centre docent privat d'Educació Infantil Ciudad Jardín, de València.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3400


Data del document
:   27-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de març de 2019, de la Conselleria d'Educació, Investigació, Cultura i Esport, del recurs de reposició interposat pel centre docent privat d'Educació Infantil Ciudad Jardín, de València. [2019/3400]  
Antecedents de fet  
Primer. El centre docent privat d'Educació Infantil Ciudad Jardín (codi de centre 41055334), de València, va ser autoritzat per Ordre, de 21 de març de 2003, de la Conselleria de Cultura i Educació.  
  
Segon. En data 13 de juliol de 2018, la inspecció educativa de la Direcció Territorial d'aquesta Conselleria a València emet informe proposant el cessament del centre ja que actualment ha quedat sense alumnat després del procés d'admissió.  
Tercer. En data 4 de setembre de 2018, la inspecció educativa de la Direcció Territorial d'aquesta Conselleria a València emet informe proposant el cessament del concert durant el present curs i mentre continue la present situació al centre per no tindre activitat educativa corresponent als ensenyaments concertats.  
Quart. En data 5 de setembre, la representant de la titularitat del centre comunica que, conclòs el període de matriculació d'alumnes, no s'ha matriculat cap alumne en la unitat de cinc anys, sol·licitant resolució expressa sobre la continuïtat o supressió d'aquesta unitat provisional infantil, atribuïda per Resolució de 6 de juny de 2018.  
  
Cinqué. En data de 3 d'octubre de 1018, es dicta Resolució del conseller d'Educació, Investigació, Cultura i Esport per la qual es modifica el concert educatiu amb data d'efecte d'1 de setembre de 2018, per no tindre el centre activitat educativa corresponent als ensenyaments concertats.  
Sisé. En data 20 de febrer de 2019, el conseller d'Educació, Investigació, Cultura i Esport dicta Resolució d'extinció de l'autorització per cessament d'activitats del centre, publicada en el Diari Oficial de la Generalitat Valenciana en data 28 de febrer de 2019 i notificada al centre en data 6 de març de 2019.  
Seté. En data 28 de febrer de 2019, la representant de la titularitat del centre interposa recurs de reposició contra la Resolució de data 20 de febrer de 2019, al·legant, en síntesi, el següent:  
- El centre ha continuat amb l'activitat des de l'inici del curs escolar al setembre de 2018.  
- Mai va cessar la seua activitat, únicament el concert educatiu del segon cicle al setembre de 2018.  
Per això, sol·licita el canvi en el registre d'activitat de l'escola que continua rebent les ajudes a les famílies tant des de la Conselleria d'Educació (bo infantil) com des de l'Ajuntament de València (xec escolar).  
Huité. En data 28 de febrer de 2019, es requereix a la inspecció educativa de la Direcció Territorial d'aquesta Conselleria a València per part del Servei d'Autoritzacions de Centres privats i Concerts Educatius que es gire, amb caràcter urgent, una vista al centre a fi de certificar que aquest presenta activitat acadèmica en els ensenyaments autoritzats.  
  
Nové. En data 6 de març de 2019, la inspecció educativa emet informe proposant que s'esmene la Resolució de 20 de febrer de 2019 d'extinció de l'autorització per cessament d'activitats, en haver quedat acreditat fefaentment que el centre té activitat docent, concretada de la següent manera:  
Primer cicle d'Educació Infantil:  
- 1 unitat d'1 a 2 anys: matriculats 10 alumnes.  
- 2 unitats de 2 a 3 anys: matriculats 12 i 13 alumnes, respectivament.  
Segon cicle d'Educació Infantil:  
- 1 unitat mixta de 3 a 5 anys: matriculats 3 alumnes  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, l'òrgan competent per a adoptar la present resolució és el conseller d'Educació, Cultura, Investigació i Esport.  
2n. Confirmada l'activitat docent per la inspecció educativa, és procedent estimar les al·legacions del centre.  
3r. El centre manté la mateixa titularitat, Escuela Infantil Ciudad Jardín, SL, i les mateixes ensenyances que les autoritzades per Ordre de 21 de març de 2003, de la Conselleria de Cultura i Educació.  
4t. La present resolució donarà lloc a les corresponents inscripcions en el registre de Centres Docents de la Comunitat Valenciana.  
5é. Sense perjudici que, constatat el fet que la configuració del centre no es correspon amb els ensenyaments autoritzats per Ordre de 21 de març de 2003, de la Conselleria de Cultura i Educació, aquest òrgan procedirà conforme a dret.  
Sobre la base dels antecedents de fet i fonaments de dret exposats, resolc:  
  
Estimar el recurs de reposició interposat pel centre docent privat d'Educació Infantil Ciudad Jardín (codi de centre 62347489), de València, contra la Resolució, de data 20 de febrer de 2019, de la Conselleria d'Educació, Investigació, Cultura i Esport d'extinció de l'autorització per cessament d'activitats, mantenint-se la següent configuració del centre:  
- 3 unitats d'Educació Infantil, de primer cicle, amb 53 llocs escolars, distribuïts de la següent manera:  
- 1 unitat per a xiquets d'1 a 2 anys, amb 13 llocs escolars.  
- 2 unitats per a xiquets de 2 a 3 anys, amb 40 llocs escolars.  
- 3 unitats d'Educació Infantil, de segon cicle, amb 64 llocs escolar  
  
  
De conformitat, amb l'article 124.3 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució no podrà interposar-se de nou recurs de reposició, excepte, si escau, el recurs extraordinari de revisió.  
  
De conformitat amb els articles 10, 25 i 46, de la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 27 de març de 2019.- El conseller d'Educació, Investigació, Cultura i Esport: Vicent Marzà Ibáñez.